Berlingske Tidende, 1836-10-25
Naar Hans Majestæt Kongen allernaadigst befaler at Processionen den Dag skal begynde, stige alle de Cavallerer til Hest, som skulle ride foran og ved Siderne af de Kongelige og Fyrstelige Vogne, og forholdes herved iøvrigt paa samme Maade som den foregaaende Dag, saaledes som ovenfor er anført. Processionen aabnes i følgende Orden: 1) En Esquadron af den Kongelige Livgarde til Hest, med Pauker og Trompeter. 2) De tvende Kongelige Fourerer, tidende, i Heroldsdragt. 3) Hofmarskallen med Hofmarskalstaven i Haanden. 4) Alle Storkors af Danebrogen, samt alle Rangspersoner af første Klasse, enhver i egen Eqvipage, ligesom den foregaaende Dag. 5) Overhofmarskallen med Overhofmarskalsstaven i Haanden. 6) Hs. Majestæt Kongen i Stads Eqvipage, bespændt med otte Heste, og med samme Omgivelse, som den foregaaende Dag. 7) Hs. Kongelige Høyhed Prinds Christian Frederik i Stads-Eqvipage, bespændt med sex Heste. 8) Hs. Kongelige Høyhed Prinds Frederik Ferdinand, ligeledes 9) Hs. Høyfyrstelige Durchlauchtighed Prinds Wilhelm af Hessen, ligeledes. Foran og ved Siderne af disse Deres Kongelige Høyheders og Hs. Høyfyrstelige Durchlauchtigheds Equipager ere samme Omgivelser, som den foregaaende Dag. 10) En Esquadron af den Kongelige Livgarde til Hest slutter Processionen Toget tager denne Dag samme Vei som den foregaaende Dag og kommer fra Nørregade til Universitets Bygningens Hoved=Indgang. Den Kongelige Livgarde til Hest marscherer og lige for Universitets Bygningen; Herolderne placere sig een paa hver Side af Hoved Jndgangen til Bygningen. Cavallererne, som kjøre foran Hans Majestæt Kongen, stige af ved Hoved-Jndgangen og rangeres i Solemnitets-Salen ved de dertil bestemte Ceremonimestere, saaledes at de Fornemste i Rangen ere nærmest paa begge Sider af Hs. Majestæt Kongens Tribune. Ved Jndgangen til UniversitetsBygningen modtages Hans Majestæt Kongen af Rector Magnificus og Faculteternes Decani og i SolemnitetsSalen af Universitets-Directionens Medlemmer, Rector Magnisicus og Faculteternes Decani gaae forrest og Overhofmarskallen umiddelbart foran Hans Majestæt til Tribunen i Solemnitets-Salen. Overhofmarskallen stiller sig udenfor Hans Majestæt Kongens Tribune, og Hof marskallen i den øverste Ende af Salen, tilligemed Ceremonimesterne. Naar Cantaten er afsjungen, Talen holdt, og Promotions=Acten tilende, og det allernaadigst maatte behage Hs. Majestæt at ville forlade Salen, gaae Rector Magnificus og Faculteternes Decani foran, og derefter Overhofmarskallen umiddelbart foran Hans Majestæt. De Cavallerer, som ride foran og ved Siderne af Hans Majestæts og de Kongelige og Fyrstelige Prindsers Vogne, begive sig betimeligen ud og stige til Hest, for at følge med det Herskab, hvorved enhver især for den Dag er ansat. De øvrige Cavallerer af Suiten forblive i Solemnitets-Salen, indtil Hans Majestæt og de Kongelige og Fyrstelige Prindser have forladt den. Processionen tilbage til Hans Majestæts Palais gaaer af samme Vei som til Universitets Bygningen, og i samme Orden som den foregaaende Dag, saaledes at de Fornemste i Rangen følge nærmest efter den sidste af de Kongelige og Fyrstelige Equipager. Efter den sidste afCavallerernes Vogne følger Hofmarskallen. En Esquadron af den Kongelige Livgarde til Hest slutter Toget og ved Ankomsten til Hans Majestæts Palais er Processionen opløst.